钦定古今图书集成/明伦汇编/氏族典/第186卷 > 萧宝元
## 钦定古今图书集成/明伦汇编/氏族典/第186卷 > 萧宝元

按《南齐书江夏王宝元传》：“江夏王宝元，字智深，明帝
第三子也。建武元年，为征卤将军，领石头戍事，封江
夏郡王，仍出为持节、都督郢司二州军事、西中郎将、
郢州刺史。永泰元年，还为前将军，领石头戍事。未拜，
东昏即位，进号镇军将军。永元元年，又进车骑将军、
使持节都督南徐兖二州军事、南徐、兖二州刺史。宝”
元娶尚书令徐孝嗣女为妃，孝嗣被诛离绝，宝元恨
望，密有异计。明年，崔慧景举兵，宝元密与相应，使长
史沈佚之、谘议柳憕分部军众，乘八㧏舆，手执绛麾
幡，随慧景至京师，住东城。慧景败，宝元逃奔，数日乃
出，帝杀之。